Jakob Naustdal

Jakob Vetle Midjo Naustdal (født 22. september 1995 i Mosjøen) er en norsk journalist, programleder og stemmeskuespiller i NRK.

Naustdal vokste opp på Trofors i Grane kommune i Nordland. Han studerte til en bachelorgrad i journalistikk og en mastergrad i medievitenskap ved Universitetet i Bergen fra 2015 til 2020. I studietiden var Naustdal aktiv som frivillig i Studentradioen i Bergen. For arbeidet i Studentradioen ble han nominert av lokalradioforbundet til prisen som Årets Talent ved Prix Radio 2019. I studietiden arbeidet han også for TV 2 og Åsane Tidende. Sommeren 2020 ble han ansatt som sommervikar i NRK P3, og var en av programlederne i P3s sommersendeflate.

Etter sommervikariatet fikk Naustdal jobb som produsent for P3morgen. I tillegg arbeidet han som programleder i diverse musikkflater. På Samenes nasjonaldag 2021 ledet Naustdal NRK P3s spesialsending om nasjonaldagen sammen med Silje Nordnes.

I 2021 hadde også Naustdal en rolle som stemmeskuespiller i TV-serien Gutter mot verden.

I februar 2022 ble Naustdal fast ansatt som podkastprodusent i NRK P3. Sammen med  produserte han i 2022 podkasten Statens mal for medarbeidersamtale.

Referanser

Eksterne lenker 
 

Programledere for NRK
Personer fra Grane kommune
Medlemmer av Studentradioen i Bergen